Document ID: 32007R0836

RÅDETS FORORDNING (EF) Nr. 836/2007
af 10. juli 2007
om ændring af forordning (EF) nr. 974/98 med henblik på indførelse af euroen i Malta
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 123, stk. 5,
under henvisning til forslag fra Kommissionen,
under henvisning til udtalelse fra Den Europæiske Centralbank (1), og
ud fra følgende betragtninger:
(1)
I henhold til Rådets forordning (EF) nr. 974/98 af 3. maj 1998 om indførelse af euroen (2) træder euroen i stedet for valutaerne i de medlemsstater, der opfyldte de nødvendige betingelser for indførelse af den fælles valuta på det tidspunkt, hvor Fællesskabet indledte tredje fase af Den Økonomiske og Monetære Union.
(2)
Ved Rådets forordning (EF) nr. 2596/2000 (3) ændredes forordning (EF) nr. 974/98 med henblik på at lade euroen træde i stedet for Grækenlands valuta.
(3)
Ved Rådets forordning (EF) nr. 2169/2005 (4) ændredes forordning (EF) nr. 974/98 med henblik på at forberede efterfølgende indførelse af euroen i medlemsstater, som endnu ikke har indført euroen som den fælles valuta.
(4)
Ved Rådets forordning (EF) nr. 1647/2006 (5) ændredes forordning (EF) nr. 974/98 med henblik på at lade euroen træde i stedet for Sloveniens valuta.
(5)
Ved Rådets forordning (EF) nr. 835/2007 (6) ændredes forordning (EF) nr. 974/98 med henblik på at lade euroen træde i stedet for Cyperns valuta.
(6)
I henhold til artikel 4 i tiltrædelsesakten af 2003 er Malta en medlemsstat med dispensation som defineret i traktatens artikel 122.
(7)
I henhold til Rådets beslutning 2007/504/EF af 10. juli 2007 i overensstemmelse med traktatens artikel 122, stk. 2, om Maltas indførelse af den fælles valuta den 1. januar 2008 (7) opfylder Malta de nødvendige betingelser for indførelse af den fælles valuta, og dispensationen til fordel for Malta skal ophæves med virkning fra den 1. januar 2008.
(8)
Indførelsen af euroen i Malta er betinget af, at de gældende bestemmelser om indførelse af euroen i forordning (EF) nr. 974/98 udvides til at gælde for Malta.
(9)
Maltas plan for overgang til euroen fastsætter, at eurosedler og -mønter bør blive lovligt betalingsmiddel i denne medlemsstat på datoen for indførelse af euroen som dets valuta. Som følge heraf bør datoen for indførelse af euroen og datoen for indførelse af eurosedler og -mønter være den 1. januar 2008. Ingen »udfasningsperiode« bør finde anvendelse.
(10)
Forordning (EF) nr. 974/98 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
Bilaget til forordning (EF) nr. 974/98 ændres i overensstemmelse med bilaget til nærværende forordning.
Artikel 2
Denne forordning træder i kraft den 1. januar 2008.
Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaten om oprettelse af Det Europæiske Fællesskab.
Udfærdiget i Bruxelles, den 10. juli 2007.

Labels: 2
18